Erki Pärnoja

Erki Pärnoja (sündinud 24. jaanuaril 1984) on eesti kitarrist ja helilooja.

Algselt Eesti art-pop rühmituse Ewert and the Two Dragons kitarristina tuntust kogunud Pärnoja on alates 2015. aastast soolartistina välja andnud 5 kauamängivat. Lisaks on ta eesti-rootsi-taani bändi MaiNekk liige.

Karjäär

2015: "Himmelbjerget" 
Erki Pärnoja soolodebüütplaat "Himmelbjerget" ilmus 2015. aasta detsembris. EPl teevad Pärnoja kõrval kaasa rootslane Filip Leyman klahvpillidel ning taanlane Ulrik Ording löökpillidel, kellega Pärnoja musitseerib üheskoos eesti-rootsi-taani bändis MaiNekk.

2017: "Efterglow" 
Pärnoja esimene kauamängiv "Efterglow" ilmus 2017. aastal. Album tõi Pärnojale 2018. aastal Eesti Muusikaauhindadel aasta meesartisti ning aasta alternatiiv/indiealbumi tiitlid.  

2017. aasta kevadel astus Pärnoja üles ka festivalil Tallinn Music Week ning võitis TMW poolt väljaantava artistiauhinna.

2018: "Saja Lugu" 
"Saja Lugu" on žanriülene suurteos, mis valmis Eesti 100. aastapäevaks.  Plaat sisaldab 11 osast koosnevat teost, mis salvestati 20. aprillil Noblessneri sadamalinnaku tehase angaaris festivali Jazzkaar 2018 avakontserdina ning tuli ettekandele koos Jaak Printsi lavastusega.   "Saja Lugu" kuulus ka EV100 muusikaprogrammi.

2019 - 2020: "Leva" 
2019. aastal oli astus Erki Pärnoja üles Groningenis uue muusika esitlusfestivalil Eurosonic Noorderslag (ESNS).  Samal aastal esines Pärnoja Tallinn Music Week festivalil, kust sa astus soolokavaga üles "TMW 2019: Made in Baltics & Sony Music Night" raames. 

Veebruaris 2020 ilmus Pärnojal uus kauamängiv „Leva”.    Album salvestati 2019. aasta alguses Göteborgis.   2021. aasta Eesti Muusikaauhindadel võitis Pärnoja albumi "Leva" eest aasta alternatiiv/indialbumi auhinnda. 2020. aasta Tallinn Music Week festivali raames andis Pärnoja soolokontserdi Kalju kirikus, esitades uut materali samal aastal ilmunud albumilt "Leva".

2020 - 2021: "Anima Mea" 
"Anima Mea" ("Minu Hing" lad. k) on Erki Pärnoja esimene koorile kirjutatud heliteos, mis on valminud Collegium Musicale tellimusel.  Teose algtekstina on kasutatud fraase psalmidest, teadmata autorite-munkade ladinakeelseid ja keldi palveid, samuti Anna Haava luulet. Sõnalise osa seadsid Erki Pärnoja, Anu Lamp, Jaan Tammsalu ja Eero Epner.  Heliteos tuli esmaettekandele Jaani kirikus kahel novembrikuu õhtul ligi 1500 pealtvaataja ees.   Klassikaraadio live-salvestus kontserdist kujunes aga 2020. aasta üheks populaarseimaks ülekandeks.  Kontserdi esiettekanne sai järelproduktsioonis helilisi täiendusi ning jõudis kuulajateni 3. aprillil 2021 Pärnoja viienda albumina "Anima Mea".

Auhinnad
 2017 Eesti Muusikavideote auhinnad - 1. koht "Efterglow" 
2017 Tallinn Music Week - Artistiauhind 
2018 Eesti Muusikaauhinnad - Aasta meesartist 
2018 Eesti Muusikaauhinnad - Aasta alternatiiv/indiealbum 
2020 Eesti Kultuurkapitali helikunsti sihtkapitali aastapreemia (väljapaistev žanriülene loometegevus ja suurepärane üle-eestiline kontserdisari)
2021 Eesti Muusikaauhinnad - Aasta alternatiiv/indiealbum 
2021 Eesti Jazziauhinnad - Aasta Jazzhelilooja

Väliskontserdid

Diskograafia

Viited

Eesti kitarristid
Eesti laulukirjutajad
Sündinud 1984